அஜித் குமார் மைதி

அஜித் குமார் மைதி (Ajit Kumar Maiti)(பிறப்பு: ஏப்ரல் 26, 1928) மேரிலாந்து பல்கலைக்கழகத்துடன் தொடர்புடைய இந்திய நரம்பியல் இயற்பியலாளர் ஆவார். இவர் முதுகெலும்பு உடலியல் குறித்த முன்னோடி ஆராய்ச்சிகளுக்கு பெயர் பெற்றவர். மேலும் இவரது ஆய்வுகள் மனித உடலில் இரத்த அழுத்தம் மற்றும் கார்போஹைட்ரேட் வளர்சிதை மாற்றத்தை ஒழுங்குபடுத்துவதில் முதுகெலும்பின் பங்கு பற்றிய புரிதலை விரிவுபடுத்தியதாகக் கூறப்படுகிறது. இந்திய அரசின் அறிவியல் ஆராய்ச்சிக்கான உச்ச நிறுவனமான அறிவியல் மற்றும் தொழிலக ஆய்வு மன்றம் 1971ஆம் ஆண்டில் மருத்துவ அறிவியலுக்கான இவரது பங்களிப்புகளுக்காக மிக உயர்ந்த இந்திய அறிவியல் விருதுகளில் ஒன்றான அறிவியல் மற்றும் தொழில்நுட்பத்திற்கான சாந்தி ஸ்வரூப் பட்நாகர் பரிசை இவருக்கு வழங்கியது.

 மேற்கோள்கள் 

பகுப்பு:1928 பிறப்புகள்